Cum nostra fraterna recommendacione affectum in Domino sincerissime caritatis. Reuerende pater, non vellemus libenter latorempresencium, capellanum vestrum ad vos redire vacuum litteris nostris, si quid scribendum occurreret calamo dignum. Verum et si nouitates alique non occurrant, nulle tamen que aliquid consolacionis et gaudii afferunt, sed pocius tristicie et meroris. Innotuit nobis nuper qualiter rex Dacie miserat ad dominum Muskowie oratorem suum, quendam doctorem, prepositum Roskildensem; suspicandum est valde, dictum oratorem nichil in commissis hahere, quod cedere possit in vtilitatem regni nostri. Rediit nuper dominus Antonius, capellanus domini gubernatoris, de Vsilia, cum quo scripsit domino nostro reuerendissimo quidam doctor Nicolaus Damquardi, qui fuit orator magistri Liuonie in dieta Telgis hac estate celebrata, [in] retractandam concordiam tunc cum magistro Liuonie factam; scribebat similiter domino gubernatori, vnde nichil boni arbitramur suspicandum. Apud regem Dacie congregant se pirate multum famosi, qui superioribus annis fuervnt in Flandria. Ffamatur eciam hic, quod Johannes Hollmgersson, aduocatus castri Vissborgh in Gotlandia per spolium occupauerat duas naues de ciuitate Holmensi. Retulit eciam nobis Aruidus Trwlle, se ex certis litteris de Dacia receptis didicisse, quod rex Dacie indubitanter intendit arma mouere contra regnum. Sic vndique contra nos mala practicantur et inimici nostri in dies plus se fortificant contra nos. Orandus est Deus, ut mala auertantur a nobis et a regno isto et ut pacem concedat in diebus nostris. (Det följande handlar om brefskrifvarens en konflikt med Johannitermunkarna i Eskilstuna). Alia in presenciarum scribenda non occurrunt nisi quod nos recommendamus deuotis oracionibus reuerende paternitati vestre, quam altissimus conseruare dignetur in vtriusque hominis sospitate ad subsistenciam et honorem ecclesie sue sancte. Ex Stre[n]gnesia anno etc. xciij:o, feria quinta infra octauas natiuitatis Marie, nostro sub signeto.